Document ID: 32005D0219

KOMISIJAS LĒMUMS
(2005. gada 11. marts),
ar kuru groza Lēmumu 97/296/EK, ar ko izveido to trešo valstu sarakstu, no kurām atļauts ievest zvejniecības produktus, kas paredzēti lietošanai pārtikā, attiecībā uz Saūda Arābiju
(izziņots ar dokumenta numuru K(2005) 564)
(Dokuments attiecas uz EEZ)
(2005/219/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem pārejas posmam sagatavo trešo valstu to uzņēmumu pagaidu sarakstus, no kuriem dalībvalstīs ir atļauts ievest dažus dzīvnieku izcelsmes produktus, zvejniecības produktus vai dzīvas gliemenes (1), un jo īpaši tā 2. panta 2. punktu,
tā kā:
(1)
Komisijas 1997. gada 22. aprīļa Lēmumā 97/296/EK, ar ko izveido to trešo valstu sarakstu, no kurām atļauts ievest zvejniecības produktus, kas paredzēti lietošanai pārtikā (2), ir uzskaitītas valstis un teritorijas, no kurām atļauts ievest zvejniecības produktus, kas paredzēti lietošanai pārtikā. Minētā lēmuma pielikuma I daļā ir uzskaitītas valstis un teritorijas, uz kurām, pamatojoties uz Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū (3), attiecas īpašs lēmums, un pielikuma II daļā uzskaitītas valstis un teritorijas, kas atbilst Padomes Lēmuma 95/408/EK 2. panta 2. punkta prasībām.
(2)
Komisijas Lēmumā 2005/218/EK (4) noteikti īpaši ievešanas nosacījumi zvejniecības produktiem, kuru izcelsme ir Saūda Arābijā. Tādēļ šī valsts jāiekļauj Lēmuma 97/296/EK pielikuma I daļas sarakstā.
(3)
Skaidrības labad attiecīgie saraksti jāaizstāj kopumā.
(4)
Tādēļ attiecīgi jāgroza Lēmums 97/296/EK.
(5)
Attiecībā uz zvejniecības produktu importu no Saūda Arābijas šo lēmumu jāpiemēro no tās pašas dienas, no kuras piemēro Lēmumu 2005/218/EK.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 97/296/EK pielikumu aizstāj ar šā lēmuma pielikuma tekstu.
2. pants
Šo lēmumu piemēro no 2005. gada 19. marts.
3. pants
Šis lēmums ir adresēts dalībvalstīm.
Briselē, 2005. gada 11. martā.

Labels: 0
3
5
6